உலகில் 80 சதவிகித மக்கள், Rh ரத்தப் பிரிவைக்கொண்டவர்கள். ரத்தத்தில் Rh இருந்தால் அது ஏ, பி, ஏபி, ஓ பாசிடிவ் ரத்த வகையைச் சேர்ந்தது. Rh இல்லையென்றால் அது நெகட்டிவ். அதாவது ஏ, பி, ஏபி, ஓ நெகட்டிவ் ரத்த வகையைச் சேர்ந்தது. கருத்தரிப்பின்போது தாயின் ரத்தம் குழந்தை ரத்தத்துடன் நேரடியாகக் கலப்பதில்லை. ஊட்டச்சத்து, ஆக்சிஜன் போன்றவை நஞ்சுக்கொடியின் வழியாகவே குழந்தைக்குக் கிடைக்கும். அதே வேளையில், டெலிவரி நேரத்தில் குழந்தையின் ரத்தத்துடன் தாயின் ரத்தம் கலப்பதற்கான வாய்ப்புள்ளது. தாயின் ரத்தம் O நெகட்டிவ் என வைத்துக்கொள்வோம். தந்தைக்கு O பாசிடிவாக இருக்கும்பட்சத்தில் குழந்தைக்கும் O பாசிடிவ் ரத்தம் இருக்கக்கூடும். குழந்தையின் ரத்தத்தில் தாயின் ரத்தம் கலந்தால், குழந்தையின் ஓ பாசிடிவ் ரத்தத்துக்கு எதிரான ஆன்டிபயாட்டிக்கை தாயின் O நெகடிவ் ரத்தம் உருவாக்கத் தொடங்கிவிடும். இதனால் முதல் குழந்தைக்குப் பெரியளவில் பாதிப்பு ஏற்பாடாது. ஆனால், இரண்டாவது முறையாக கர்ப்பம் தரித்தால், தாயின் ரத்தம் குழந்தை ரத்தத்துக்கு எதிராக ஆன்டிபயாட்டிக்கை தானாகவே உருவாக்கத் தொடங்கும். இதனால், இரண்டாவது குழந்தைக்கு ரத்தச்சோகை, மஞ்சள்காமலை நோய் தாக்குதல்கள் ஏற்படக்கூடும். குழந்தையின் உடல் வீங்கிவிடும். சில நேரங்களில் குழந்தை இறந்தே பிறக்கலாம். இதைத் தடுக்கவே முதல் குழந்தை பிறந்த பிறகு பெண்களுக்கு anti-D ஊசி செலுத்துவார்கள்.